Ուրվականներով առանձնատունը (ֆիլմ)

«**Ուրվականներով առանձնատունը**» (), 2023 թվականին նկարահանված ամերիկյան գերբնական ժանրի սարսափ կատակերգություն, որի ռեժիսորը Ջասթին Սիմյենն է, իսկ սցենարի հեղինակը Քեթի Դիփոլդը։ Դերերում հանդես են գալիս Լեքիթ Ստենֆիլդը, Թիֆանի Հադիշը, Օուեն Ուիլսոնը, Դենի Դե Վիտոն, Ռոզարիո Դոուսոնը, Դեն Լևին, Ջեյմի Լի Քերթիսը, Ջարեդ Լետոն։ Ֆիլմը արտադրվել է Walt Disney Pictures-ի և Rideback-ի կողմից։ Սա Ուոլթ Դիսնեյի թեմատիկ ատրակցիոնի համանուն գրքի երկրորդ կինոադապտացիան է՝ 2003 թվականի համանուն ֆիլմից հետո։ Պատմության մեջ Գաբբին և Թրևիսը դիմում են թիմի օգնությանը՝ օգնելու պաշտպանել իրենց առանձնատունը և ոչնչացնել իրենց շրջապատող ուրվականներին։

Ֆիլմի պրեմիերան կայացել է 2023 թվականի հուլիսի 15-ին Դիսնեյլենդում (Անահայմ) և հուլիսի 28-ին Միացյալ Նահանգներում՝ Walt Disney Studios Motion Pictures-ի կողմից։ Ֆիլմը արժանացել է քննադատների հակասական արձագանքներին և ստացել է 92 միլիոն դոլար ամբողջ աշխարհում՝ դառնալով կինովարձույթի ձախողում։

## Սյուժե
Միայնակ մայր Գաբբին և նրա 9-ամյա որդին ցանկանում են նոր կյանք սկսել և տեղափոխվել Նոր Օռլեանի խորհրդավոր առանձնատուն, բայց պարզում են, որ այդ վայրը շատ ավելի մեծ է, քան նրանք սպասում էին։ Հուսահատված նրանք դիմում են քահանայի օգնությանը, որն իր հերթին դիմում է մի այրի գիտնականի, որը դարձել է պարանորմալ փորձագետ, Ֆրանսիական թաղամասի էքստրասենսի և խելագար պատմաբանի օգնությանը, որպեսզի միասին օգնեն դուրս հանել սատանային առանձնատնից։

## Դերերում
* Ռոզարիո Դոուսոն՝ *Գաբբի*
* Լաքիթ Ստենֆիլդ *Բեն Մաթիաս*, պարանորմալ հարցերով փորձագետ
* Օուեն Ուիլսոն՝ *Քենթ*, քահանա
* Թիֆանի Հադիշ՝ *Հարիետ*, էքստրասենս
* Դենի Դե Վիտո՝ *Բրյուս*, պատմության պրոֆեսոր
* Ջարեդ Լետո՝ *Ալիստեր Կրամպ*
* Ջեյմի Լի Քերթիս՝ *Մադամ Լեոտ*
* Չեյս Դիլոն՝ *Թրևիս*, Գաբբիի որդին
* Վայնոնա Ռայդեր
* Դեն Լևի

## Արտադրություն
2010 թվականի հուլիսին հայտնի է դարձել, որ Գիլերմո դել Տորոն լինելու է նոր ֆիլմի սցենարիստն ու պրոդյուսերը։ Հարցազրույցներից մեկում Դել Տորոն ասել է, որ ֆիլմի իրադարձությունները տեղի կունենան ոչ թե իրական աշխարհում, այլ ընդլայնված իրականության մեջ և գլխավոր հերոսներից մեկը կլինի Գլխարկատուփի ուրվականը։ Ֆիլմը կլինի «միաժամանակ սարսափելի և զվարճալի»։ 2012 թվականի օգոստոսին դել Տորոն Walt Disney Studios-ին ներկայացրել է իր սցենարի վերջնական տարբերակը, որը նախատեսված էր PG-13 գնահատական ստանալու համար։ 2013 թվականի հուլիսին դել Տորոն հայտարարել է, որ այլևս չի ղեկավարում նախագիծը, մնում է համահեղինակ և գործադիր պրոդյուսեր։ 2015 թվականի ապրիլին Ռայան Գոսլինգը բանակցություններ է վարել նախագծում դեր ունենալու համար։

2020 թվականի օգոստոսին Քեթի Դիփոլդին հրավիրվել է նոր սցենար գրելու համար այն բանից հետո, երբ որոշվել է, որ դել Տորոյի սցենարը չափազանց սարսափելի է ընտանեկան լսարանի համար։ 2021 թվականի հուլիսին Ջասթին Սիմիենը պաշտոնապես հաստատվել է որպես ռեժիսոր։

Ֆիլմում նկարահանվել են Թիֆանի Հադդիշը, Լաքիթ Սթենֆիլդը, Օուեն Ուիլսոնը, Ռոզարիո Դոուսոնը և Դենի Դե Վիտոն։ 2022 թվականի հուլիսին դերասանական կազմին միացել են Ջեյմի Լի Քերթիսը և Ջարեդ Լետոն։ D23 Expo-ի շնորհանդեսի ժամանակ հայտնի է դարձել, որ Վայնոնա Ռայդերը, Դեն Լևին և Հասան Մինհաջը նույնպես մասնակցել են քասթինգին։

Նկարահանումները տեղի են ունեցել 2021 թվականի հոկտեմբերի կեսերից մինչև 2022 թվականի փետրվարի վերջը՝ Նոր Օռլեանում և Ատլանտայում։ 2022 թվականի հունվարի 14-ին Հադդիշը հայտնվել է իրավական խնդիրների մեջ՝ հարբած մեքենա վարելու մեղադրանքով ձերբակալվելուց հետո, երբ ֆիլմը դեռ նկարահանվում էր Ջորիայում։ Ֆիլմի երաժշտությն հեղինակն է Քրիս Բաուերսը։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:3D ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Դիսնեյյան ֆիլմեր
Կատեգորիա:Կինոկատակերգություններ
Կատեգորիա:Մանկական ֆիլմեր
Կատեգորիա:Նոր Օռլեանում նկարահանված ֆիլմեր
Կատեգորիա:Սարսափ ֆիլմեր
Կատեգորիա:Սարսափ ֆիլմեր գերբնական ուժով տների մասին
Կատեգորիա:Ֆանտաստիկ կատակերգություններ
Կատեգորիա:Ֆիլմեր ուրվականների մասին
Կատեգորիա:Ֆիլմեր հաջորդ կյանքի մասին
Կատեգորիա:4DX ֆիլմեր
Կատեգորիա:Ֆիլմեր վհուկների մասին